Пачатак другой сусветнай вайны мае дзве даты. 1 верасня 1939 года — напад гітлераўскай арміі на Польшчу — сусветна прызнаная дата. У яе ценю дата 17 верасня — уступленне Чырвонай арміі на тэрыторыю Заходняй Беларусі, на той час усходніх крэсаў Польшчы. У савецкай трактоўцы — вызвольны паход, вынікам якога сталася ўз’яднанне беларускіх земляў у рамках БССР. Уз’яднанне — гістарычная справядлівасць. Іншая справа, якім спосабам і праз якія новыя беды для беларускага народа. Але тое асобная тэма.